Шәфәҡ Пейви

Биографияһы 
Шәфәҡ Пейви 1976 йылдың 10 июлендә  Анкарала тыуған.  Ата-әсәһе  — Şahin һәм Ayşe Önal, билдәле яҙыусы һәм журналист. 1994 йылда Пейви ире менән Швейцарияға күсенә, унда кино һәм сәнғәт өйрәнә. 1996 йылда Цюрихта поезд һәләкәтендә Пейви һул аяҡ менән һул ҡулын юғалта. Бер йыл үткәс, ул белемен дауам итеү өсөн Лондонға китә. Лондонда Вестминстер университетында халыҡ-ара мөнәсәбәттәрҙе өйрәнә һәм Лондон иҡтисад мәктәбендә аспирантураны тамамлайWhite, Jenny (June 20, 2011). .

 Карьераһы 
Уҡыуҙы тамамлау менән Пейви  ҡасаҡтар буйынса Берләшкән Милләттәр Ойошмаһы баш комиссары идаралығында эшләй, Алжир, Мысыр, Иран, Ливан һәм Сүриә кеүек илдәрҙә тышҡы бәйләнештәр һәм гуманитар ярҙам өсөн яуаплы була. Венгрияла Үҙәк Европала БМО UNHCR  пресс-секретары сифатында, аҙаҡ кеше хоҡуҡтары буйынса БМО баш комиссары идаралығында  департамент етәксеһе була«Q&A: Refugee worker turns a disability into an advantage». 
слева|мини|Шәфәҡ Пейви менән Мишель Обама (һулда) һәм Хиллари Клинтон (уңда) 2012 йылда IWOC бүләкләү тантанаһында  
Пейви шулай уҡ  аҙнаһына бер сыға торған ике телле Истанбул әрмән-төрөк «Агос» гәзитенең күҙәтеүсеһе булып эшләй,  өс китап яҙа, Гарвард университеты, Лондонда Сәнғәттәрҙең Король академияһы һәм Норвегия  дизайнер советы  менән берлектәге проекттарҙы тормошҡа ашыра. Уның һәм әсәһе Айшә Онал менән берлектә тимер юл һәләкәте тураһында яҙылған 13 Numarali Peron (платформа № 13) китабы, Төркиәлә бестселлер була. Пейви «Иранда ҡасаҡтарҙың  хоҡуғы» китабын яҙғанда Нобель тыныслыҡ премияһы лауреаты Ширин Эбади менән хеҙмәттәшлек итә.Ebadi, Shirin (2008). 

Сит илдә ун биш йыл йәшәгәндән һуң, Пейви, 2011 йылда Төркиәгә ҡайта һәм  парламентына кандидатураһын ҡуя. 2012 йылда Берләшкән Милләттәр Ойошмаһында  эшен ҡалдырып, ул Истанбул провинцияһынан (Мәрмәр диңгеҙ төбәгенән) һәм халыҡ-республика партияһынан төрөк  парламенты депутаты итеп һайланып, беренсе инвалид ҡатын-ҡыҙ — төрөк парламенты ағзаһы булаSussman, Anna (June 16, 2011). . Үҙенең депутатлыҡ эштәре сигендә ул Төркиә комитеты —ЕС —  Урта диңгеҙ берлегенең Евро-урта диңгеҙ Парламент Ассамблеяһы комитеты, энергетика, һыу һәм тирә-яҡ мөхит буйынса  комитет ағзаһы, шулай уҡ төрөк парламентынан Көньяҡ Корея һәм Норвегия диңгеҙ берлегенең парламент ассамблеяһы  менән дуҫлыҡ йәмғиәтенең ағзаһы һәм вице-рәйесе була.  Артабан ул илдең экологик һәм социаль сәйәсәте өсөн яуаплы итеп тәғәйенләнә.

 Бүләктәре 

 АҠШ Дәүләт департаментының халыҡ-ара  батырлыҡ премияһы«2012 International Women of Courage Award Winners». 
 Халыҡ-ара йәштәр палатаһының Тыныслыҡ премияһы«Safak Pavey of Turkey selected as one of the 2011 JCI Ten Outstanding Young Persons of the World» . 
 Британия милли донъяуи йәмғиәте премияһы  (2014)«Secularist of the Year awarded to Turkish MP, Safak Pavey». 

 Баҫмалары 

 13 Peron Numaralı (Yazarları: Önal Ayşe/Pavey Şafak) (1996) ISBN 9753252773
 Nereye Benimdir Gidersem Gökyüzü (2011) ISBN 9786055411107

 Иҫкәрмәләр 

Категория:Төркиәлә сәйәсмән ҡатын-ҡыҙҙар
Категория:Википедия:Викимәғлүмәттә сығанағы булған мәҡәләләр
Категория:Википедия:Замандаштар биографияһы
Категория:1976 йылда тыуғандар
Категория:10 июлдә тыуғандар
Категория:Төркиә дипломаттары
Категория:Алфавит буйынса публицистар